
” “Luca, mormor og den forunderlige påskehare er en bog, der skaber ro i både børn og voksne. Den inviterer til fordybelse, samtale og stille undren – uden at presse svar eller forklaringer.


I mit arbejde med de 4–6-årige oplever jeg, at børnene lytter længe, genkender stemningerne og får lyst til selv at fortælle videre. Det er en bog, der åbner for samtaler om forår, følelser og det, man ikke altid kan se – på børnenes egne præmisser.””


Stine, pædagog i daginstitution


Til AP

Om bogen


Denne bog er tænkt som et roligt rum, som du og dit barn kan træde ind i. Et rum, hvor tempoet er langsomt, og hvor spørgsmål gerne må blive hængende i luften lidt længere, end vi ellers er vant til.


Historien inviterer til forår, fornyelse og undren. Til små øjeblikke, hvor noget spirer både udenfor og indeni os selv. Og også til den stille erkendelse af, at nogle ting godt kan findes, selvom vi har svært ved helt at se dem.


Bagerst i bogen finder I små øvelser, som kan bruges til at understøtte fortællingen.










Hør Bettina læse bogen højt


Vil du høre ”Luca og mormor -den forunderlige påskehare” med Bettinas egen stemme?


Få en voksen til at hjælpe dig med at scanne QRkoden på den næste side.


Læg dig godt til rette med et tæppe og lyt til den magiske fortælling, mens magien danser i din fantasi.


SCAN QR KODEN HERUNDER

Indledning


Når foråret er på vej kommer det aldrig bragende på en gang. Det starter i det små. Med morgener hvor lyset er blødt. Med fugle der igen varmer stemmebåndene op. Med jorden som stadig er kold, men som langsomt begynder at bløde op. Når vi kigger udenfor, så er det tydeligt at noget rører på sig, også selvom vi har svært ved at se det.


Sådan er det med mange ting i livet og i verden, at noget godt kan være til, selvom vi umiddelbart har svært ved at se det.


Nogle gange er det skjult i jorden, som små spirer der er på vej til at bryde igennem og andre gange så mærker vi det i os selv.


Denne historie handler om Luca og mormor. Den handler om påskeferie. Den handler om forår. Den handler om nye begyndelser og den handler om alt det, der nogle gange godt kan være svært at se, men som vi godt kan fornemme.

